การประเมินจุดแข็ง และจุดอ่อนของคุณ ทำรายการความปรารถนาของคุณ การใช้ทักษะในการสัมภาษณ์งาน ทำความเข้าใจความสามารถของคุณ ทำรายการการกระทำของคุณ ทำแบบฝึกหัดการสะท้อนตัวเอง
“จุดอ่อน” ไม่ใช่วิธีที่เป็นประโยชน์มากที่สุดในการคิดหาวิธีปรับปรุงแก้ไข ในความเป็นจริง ผู้คนไม่ได้อ่อนแอจริงๆ ถึงแม้ว่าพวกเราอาจรู้สึก หรือคิดแบบนั้นจริงๆ ในแต่ละช่วงเวลา อย่างไรก็ตาม ผู้คนจำนวนมากรู้สึกว่าพวกเขาสามารถเข้มแข็งขึ้นได้ในด้านใดด้านหนึ่งในชีวิต หรือทักษะต่างๆ ได้ แต่เนื่องจากพวกเขารู้สึกว่าพวกเขาไม่แข็งแรงในเรื่องเหล่านั้น มันจึงเป็นเรื่องปกติที่พวกเขาจะกำหนดสิ่งที่ตรงกันข้ามเพื่ออธิบาย เมื่อพวกเขารู้สึกว่าจำเป็นต้องลงมือทำเรื่องนั้นๆ เพื่อทำให้รู้สึกเข้มแข็ง และมีอำนาจมากขึ้น แทนที่จะสนใจอยู่กับ “จุดอ่อน” ที่ก่อให้เกิดความรู้สึกเชิงลบ ให้คุณคิดเกี่ยวกับด้านที่คุณจะสามารถเติบโต หรือพัฒนาได้เพิ่มมากขึ้น – วิธีนี้จะช่วยให้คุณสนใจในอนาคต และสิ่งที่คุณสามารถปรับปรุงให้ดีขึ้นได้ จุดอ่อนสามารถถูกเข้าใจได้ว่าเป็นบางสิ่งที่เกี่ยวกับตัวคุณเอง ซึ่งคุณมีอำนาจที่จะปรับปรุงตราบเท่าที่พวกมันเกี่ยวข้องกับความปรารถนาของคุณ หรือบางทีอาจไม่เกี่ยวข้องกับความปรารถนา หรือเป้าหมายใดๆ ในชีวิตของคุณก็ตามที การรับรู้สิ่งใดสิ่งหนึ่งเป็นเรื่องที่ยอมรับได้ จุดอ่อนไม่ได้เป็นลักษณะถาวรของพวกเรา แต่เป็นลักษณะที่ช่วยเปลี่ยนแปลงวิธีทำสิ่งต่างๆ ให้ดีเยี่ยมมากขึ้น ขอบเขตที่คุณสามารถพัฒนาอาจเกี่ยวข้องกับสิ่งใดๆ ก็ได้ เช่น อาชีพใดอาชีพหนึ่ง หรือทักษะทางสังคม หรือการควบคุมอาหาร คุณสามารถอ้างอิงถึงการไร้ความสามารถในการรับลูกเบสบอล หรือแก้สมการคณิตศาสตร์ได้อย่างรวดเร็ว บ่อยครั้ง พื้นที่สำหรับการเติบโตถูกตีกรอบในรูปแบบของ “การเรียนรู้บทเรียนจากชีวิต” และการไม่ทำให้เกิดข้อผิดพลาดซ้ำซ้อน หรือบางครั้ง มันเป็นเรื่องของการพยายามเอาชนะการขาดทักษะที่คุณรับรู้ได้ด้วยตัวเอง อย่างไรก็ตาม “จุดอ่อน” ที่ปรากฏอาจเป็นเพียงแค่การบ่งชี้ว่ากิจกรรมนั้นๆ ไม่ใช่สำหรับคุณเพียงแค่นั้น ซึ่งสามารถเป็นสิ่งสำคัญที่คุณเองต้องยอมรับ หากทุกคนมีทักษะความสามารถ หรือความเพลิดเพลินในกิจกรรมต่างๆ เหมือนๆ กัน โลกนี้คงเป็นสถานที่ที่น่าเบื่อมากๆ บางคนอาจพิจารณาเอาแต่ใส่ใจในจุดอ่อนส่วนตัวตลอดเวลา ซึ่งเป็นเรื่องที่เสียเวลา หรือทำให้พลาดในการตีกรอบประเด็นปัญหา แทนที่จะเป็นเช่นนั้น ให้คุณเอาใจใส่ในจุดแข็งของคุณเป็นหลัก และพยายามเก็บเกี่ยวสิ่งเหล่านี้เมื่อไหร่ก็ตามที่เป็นไปได้ นี่สามารถเป็นวิธีการเข้าถึงที่ดีกว่า จากนั้นจึงค่อยแยกแยะจุดอ่อนส่วนตัว เนื่องจากสิ่งที่ผู้คนอ้างว่าเป็นจุดอ่อนโดยทั่วไป จะเกี่ยวกับการขาดความสนใจ หรือความปรารถนาที่จะปรับปรุงแก้ไข ซึ่งมันอาจเป็นสิ่งที่ดีที่สุดสำหรับคุณในการเอาใจใส่ในจุดแข็ง และความปรารถนาส่วนตัวทั้งหมดของคุณ และเริ่มต้นจากตรงนั้น เปิดใจให้กว้างเมื่อคุณกำลังรับรู้ถึงจุดแข็งของคุณ เพราะว่าคุณอาจมีอยู่มากมาย แม้แต่ในเรื่องที่คุณรู้สึก “อ่อนแอ” ให้มุ่งประเด็นไปที่เรื่องที่คุณรู้สึกว่าคุณสามารถมีประสิทธิภาพได้มากกว่าที่เป็นอยู่   ยกตัวอย่างเช่น หากคุณต้องการที่จะกล้าแสดงออกมากขึ้น อันดับแรกให้เริ่มต้นด้วยทักษะความกล้าแสดงออกอะไรที่คุณกำลังทำอยู่แล้ว บางทีคุณอาจมีความยากลำบากในการพูดว่าไม่ แต่คุณมีความสามารถในการกล่าวถึงความตั้งใจของคุณในวิถีที่ความตั้งใจของคุณถูกเข้าใจ และคุณสามารถสงวนความรู้สึกส่วนบุคคลไว้  คิดถึงแง่มุมของบุคลิกลักษณะของคุณที่คุณพิจารณาว่าเป็นจุดแข็ง การเป็นคนใจดี ใจกว้าง เปิดรับ หรือเป็นผู้ฟังที่ดี เป็นจุดแข็งที่สำคัญ ที่เกี่ยวข้องกับความสามารถโดยรวมของคุณที่อาจถูกมองข้าม พึงตระหนักรู้ถึงสิ่งเหล่านี้ และจงมีความภูมิใจ อีกวิธีในการคิดถึงจุดแข็งคือ พิจารณาพวกมันว่าเป็นพรสวรรค์ หรือความสามารถโดยกำเนิด และความปรารถนา ที่เข้ากันกับความรู้สึกของตัวเอง และวิสัยทัศน์สำหรับอนาคต หรืออีกนัยหนึ่ง สิ่งเหล่านี้เป็นเรื่องที่คุณสามารถพูดได้ว่า “มันไม่ใช่ความพยายาม แต่ฉันมีความสามารถที่จะทำกิจกรรมบางอย่างได้ดีอยู่เสมอ" ทันทีที่คุณประเมินสิ่งที่คุณเขียนเกี่ยวกับการกระทำ และความปรารถนาของคุณทั้งหมด มันถึงเวลาที่คุณจะสนใจกับสิ่งที่คุณคิดว่าเป็นจุดแข็ง และจุดอ่อนของคุณ ใช้รายการจากคนอื่นที่คุณได้รับก่อนหน้านี้ และสิ่งที่คุณได้เรียนรู้เกี่ยวกับตัวคุณเองผ่านแบบฝึกหัดต่างๆ และเขียนขอบเขตของงาน และชีวิตของคุณ ที่คุณคิดว่าเป็นจุดแข็ง และจุดอ่อนของคุณ โดยสนใจว่าในปัจจุบันคุณมองเห็นจุดแข็ง และจุดอ่อนของคุณเองต่อสิ่งที่คุณกำลังทำในชีวิตตอนนี้อย่างไร ทั้งเรื่องส่วนตัว และเรื่องงาน มากกว่าการมองไปที่อดีต หรือความปรารถนาของคุณ จำไว้ว่า ไม่มีใครกำลังให้คะแนน หรือตัดสินคุณตามการตอบสนองของคุณ ดังนั้นจงซื่อสัตย์กับตัวเอง มันอาจช่วยได้หากคุณวาดตารางที่ประกอบไปด้วยสองคอลัมน์โดยเขียนหัวข้อหนึ่งว่า “จุดแข็ง” และอีกหัวข้อเป็น “จุดอ่อน” และเขียนรายการทั้งหมดลงตามหัวข้อที่มีเข้ามาถึงคุณ ว่ามันเหมือนกัน และคุณพบสิ่งแปลกประหลาดใจใช่หรือไม่? คุณคิดว่าคุณเข้มแข็งในเรื่องใดเรื่องหนึ่ง แต่ในรายการการกระทำของคุณไม่มีเรื่องนั้นปรากฏให้เห็นใช่หรือไม่? รูปแบบของการไม่เข้ากันนี้เกิดขึ้นเมื่อคุณกำลังบอกตัวคุณเองไปทางใดทางหนึ่ง แต่สถานการณ์ที่ท้าทายกลับแสดงถึงบุคลิกลักษณะที่แท้จริงของคุณ จะเป็นอย่างไรหากเกิดการไม่เข้ากันระหว่างความปรารถนาของคุณ กับสิ่งที่คุณคิดว่าเป็นจุดแข็งของคุณ? การไม่เข้ากันนี้สามารถเกิดขึ้นได้เมื่อคุณพยายามทำสิ่งต่างๆ กับชีวิตของคุณตามความคาดหวังของผู้อื่น หรือตามความคิดของคุณเองที่คิดว่าควรถูกทำให้เป็นแบบนั้น ในขณะที่ความปรารถนาของคุณ และการตอบสนองจริงๆ นั้นแตกต่างกัน มองไปที่รายการที่แตกต่างกันที่คุณได้ทำขึ้น มองหาความแปลกประหลาดใจ หรือสถานที่ที่ไม่เข้ากัน สะท้อนความคิดว่าทำไมคุณถึงคิดว่าคุณสมบัติ และจุดอ่อนที่คุณเห็นได้กลายเป็นเรื่องที่แตกต่างออกไป มันเป็นไปได้ไหมว่าคุณคิดว่าคุณเพลิดเพลินกับบางสิ่งบางอย่าง หรือคุณรู้สึกจูงใจโดยบางสิ่งบางอย่าง แต่ในความเป็นจริงคุณไม่สามารถ หรือคุณไม่ได้เป็นแบบนั้นใช่หรือไม่? รายการเหล่านี้จะช่วยให้คุณเห็นว่า คุณใส่ใจในประเด็นที่แตกต่างเหล่านั้น และพยายามแยกแยะสถานการณ์ที่บ่งชี้ประเด็น ยกตัวอย่างเช่น คุณได้เขียนว่าคุณมีความปรารถนาจะเป็นนักร้อง แต่ในรายการที่คุณเชื่อว่าเป็นจุดแข็งของคุณ คุณเขียนว่าคุณเก่งในด้านวิทยาศาสตร์ หรือการแพทย์ใช่หรือไม่? ในขณะที่แพทย์ที่ร้องเพลงเพราะอาจเป็นความแปลก เนื่องจากทั้งสองอาชีพแตกต่างกันโดยสิ้นเชิง พิจารณาว่าสิ่งไหนจูงใจคุณได้มากกว่ากันจริงๆ ในระยะยาว ให้เพื่อนสนิท หรือสมาชิกในครอบครัวให้ผลตอบรับเชิงสร้างสรรค์ ถึงแม้ว่าการทดสอบตัวเองสามารถนำคุณไปสู่คำตอบได้สองสามประการ การได้ความคิดเห็นภายนอกจะช่วยเสริมให้การสังเกตของคุณเข้มแข็งมากขึ้น หรือสามารถทำลายความเชื่อผิดๆ บางอย่างได้ด้วยเหมือนกัน การเรียนรู้วิธีรับผลตอบรับที่เป็นประโยชน์จากผู้อื่นเป็นสิ่งจำเป็นเพื่อเป็นส่วนหนึ่งของสังคม มันเป็นสิ่งสำคัญที่คุณจะไม่ต่อต้าน หรือคิดว่ามันเป็นการรุกล้ำเรื่องส่วนตัว เพราะว่าพวกเขาแนะนำเพื่อให้คุณปรับปรุง การเรียนรู้เพื่อรวบรวมผลตอบรับที่เป็นประโยชน์จากผู้อื่นเข้ากับการใช้ชีวิตประจำวันของคุณสามารถเป็นจุดแข็งในตัวมันเอง   หากคุณไม่คิดว่าสมาชิกในครอบครัวสามารถซื่อสัตย์ต่อคุณได้ ให้เลือกใครบางคนที่จะบอกความจริง และไม่พูดบิดเบือนจุดอ่อนของคุณ หาคนนอก หรือคนกลาง อาจเป็นเพื่อน หรือผู้ให้คำปรึกษา เพื่อให้ผลตอบรับเชิงสร้างสรรค์ด้วยความซื่อสัตย์ ขอผลตอบรับจากรายการของคุณ ให้คนนอกของคุณอ่าน และติชมรายการของคุณ อาจรวมไปถึงคำติชม และคำถามที่เป็นประโยชน์ เช่น “อะไรที่ทำให้คุณคิดว่าคุณไม่ได้ปฏิบัติอย่างรวดเร็วในสถานการณ์ฉุกเฉิน?” ผู้สังเกตภายนอกอาจระลึกได้ในทันทีว่าคุณเป็นวีรบุรุษของเหตุการณ์ฉุกเฉินที่เกิดขึ้น แม้ว่าคุณอาจจะลืมไปแล้วก็ตาม หากคุณยังคงมีความยุ่งยาก หรืออาจรู้สึกสบายใจกับแหล่งข้อมูลภายนอก ให้คุณถามมืออาชีพเพื่อช่วยคุณตัดสินใจว่าอะไรเป็นจุดแข็ง และจุดอ่อนของคุณ มีบริษัทที่สามารถให้ข้อมูลที่เป็นประโยชน์ทางด้านจิตวิทยาแก่คุณ ซึ่งส่วนใหญ่จะขึ้นอยู่กับหน่วยงานสรรหาบุคคล  คุณสามารถทำแบบทดสอบเพื่อให้นักจิตวิทยาอ่านบุคลิกลักษณะ และโพรไฟล์อาชีพของคุณโดยมีค่าใช้จ่าย  ในขณะที่การทดสอบเหล่านี้ไม่จำเป็นที่จะให้สาระสำคัญของบุคลิกลักษณะของคุณ พวกมันอาจเป็นการให้คะแนนเกี่ยวกับการคิดถึงจุดแข็ง และจุดอ่อนของคุณ จากจุดนี้ คุณควรพบสิ่งที่พวกเขาพิจารณาว่าเป็นจุดแข็ง และจุดอ่อนของคุณ แบบทดสอบที่ดีควรจะยาว เพื่อดึงแง่มุมของบุคลิกลักษณะของคุณที่ซ้ำๆ กันออกมา หลังจากที่ลองทำแบบทดสอบประเภทนี้ แน่ใจว่าคุณได้พูดคุยกับนักจิตวิทยาเพื่อแก้จุดอ่อน และเผยจุดแข็ง มีแบบทดสอบออนไลน์ที่คุณสามารถทำเพื่อประเมินจุดแข็ง และจุดอ่อนของคุณ หาแบบทดสอบจากเวปไซต์ที่มีชื่อเสียง และถูกรวบรวมโดยนักจิตวิทยาที่มีใบอนุญาต หรืออาชีพที่ผ่านการรับรองที่คล้ายคลึงกัน หากมีค่าใช้จ่าย ให้ลองค้นข้อมูลเกี่ยวกับบริษัทที่ออกแบบทดสอบก่อน เพื่อให้แน่ใจว่ามันคุ้มค่าที่จะยอมเสียเงิน หลังจากคุณได้ประเมินจุดแข็ง และจุดอ่อนของคุณแล้ว ให้ใช้เวลาในการสะท้อนความคิด และพิจารณาว่าคุณรู้สึกอย่างไรกับสิ่งที่คุณพบ ตัดสินใจหากคุณต้องการที่จะพัฒนาจุดอ่อนใดๆ ของคุณ และพิจารณาสิ่งที่คุณจำเป็นต้องทำเพื่อต่อกร หรือเปลี่ยนแปลงจุดอ่อนเหล่านั้น  เข้าร่วมชั้นเรียน หรือหากิจกรรมที่จะจัดการกับจุดอ่อนของคุณได้ ยกตัวอย่างเช่น หากคุณพบว่าคุณมีอาการประหม่า เมื่อเผชิญหน้ากับสถานการณ์ที่เกิดขึ้นโดยไม่ได้มีการวางแผนไว้ หรือคุณอยู่ในสถานการณ์ที่มีสิ่งที่ไม่คาดคิดเกิดขึ้น เช่น เข้าร่วมแสดงละครในชุมชน มีส่วนร่วมในทีมกีฬา หรือร้องคาราโอเกะในบาร์ พิจารณาการบำบัด หรือวิธีในการพูดถึงความกลัว หรือความกังวล หากการเข้าร่วมชั้นเรียน หรือการร่วมกลุ่มแสดงละครดูไม่ได้ผล หรือคุณมีความกลัว หรือความกังวลที่ฝังรากลึก ที่คอยขัดขวางคุณจากการเดินไปข้างหน้า ให้พิจารณาปรึกษานักบำบัด คุณต้องระมัดระวังตัวเองไม่ให้ยึดติดอยู่กับจุดอ่อนของคุณ รูปแบบนี้สามารถกลายเป็นรูปแบบที่ไม่สร้างสรรค์ของอุดมคตินิยมได้อย่างรวดเร็ว ซึ่งสามารถฉุดรั้งคุณไว้จากการประสบความสำเร็จ มันจะเป็นการดีกว่าในการเริ่มต้นกับสิ่งที่คุณทำได้ดีสำหรับชุดทักษะที่ให้ จากนั้นให้หารายละเอียดต่างๆ เพื่อเพิ่มพูนทักษะดังกล่าว และค่อยๆ ปรับปรุงให้ดีขึ้นอย่างช้าๆ เมื่อเวลาผ่านไป   ยกตัวอย่างเช่น คุณต้องการปรับปรุงทักษะในการสื่อสารของคุณ หลังจากคุณได้สะท้อนความคิดของคุณเองแล้ว คุณตัดสินใจว่าจริงๆ แล้วคุณเป็นผู้ฟังที่ดี ซึ่งเป็นจุดแข็งของคุณ อย่างไรก็ตาม คุณสงบเสงี่ยมเมื่อถึงคราวที่คุณต้องพูด ซึ่งเป็นจุดอ่อนของคุณ คุณตัดสินใจว่าคุณต้องการจะพูดให้มากขึ้น ดังนั้นคุณพยายามที่จะพูดแทรกขึ้นมาให้บทสนทนาสักประโยค หรือสองประโยคเมื่อบทสนทนาถูกหยุดลง แนวทางสำหรับผู้ยึดถืออุดมคตินิยมอาจพูดว่า เป็นเพราะคุณไม่ได้เก่งในการพูดในปัจจุบัน คุณไม่จำเป็นต้องเสียเวลาในการพยายามปรับปรุงแก้ไข เนื่องจากคุณจะทำความผิดพลาด พึงรับรู้ว่าความผิดพลาดเป็นส่วนหนึ่งของการเรียนรู้ และการเติบโต และจงยอมให้มันเกิดขึ้นในขณะที่คุณพยายามปรับปรุงตัวเอง ทุกๆ คนมีสิ่งต่างๆ ในชีวิตที่พวกเขาทำได้ดี มีเวลาที่คุณทำบางสิ่งบางอย่างที่คุณไม่เคยได้ทำมาก่อน แต่มันกลับเป็นสิ่งที่ใช่ และคุณพบว่าคุณทำมันได้อย่างช่ำชอง นั่นอาจเป็นกีฬา ศิลปะ งานอดิเรกที่สร้างสรรค์ การปฏิสัมพันธ์กับสัตว์ หรือการทดแทนใครบางคน ที่ต้องไปที่อื่น และทำงานแทนใครคนนั้น ไม่ใช่ทุกคนจะมีประสบการณ์ที่น่าอัศจรรย์ใจได้เหมือนคุณ แต่เมื่อคุณมีช่วงเวลาดังกล่าว ให้ใช้มันในการทำให้ชีวิตของคุณดีขึ้น และเข้าถึงศักยภาพที่แท้จริงของคุณ ความปรารถนา หรือความต้องการของคุณบอกสิ่งต่างๆ เกี่ยวกับตัวคุณได้อย่างมากมาย แม้ว่าคุณอาจใช้เวลานานแค่ไหนในการปฏิเสธมันก็ตาม พิจารณาว่าทำไมคุณต้องการบรรลุกิจกรรม หรือเป้าหมายเหล่านั้น และต้องใช้ความพยายามแค่ไหนที่จะไปให้ถึงสิ่งต่างๆ เหล่านั้น โอกาสคือ ความปรารถนาเหล่านี้เป็นความชอบ และความฝันในชีวิตของคุณ ซึ่งเป็นจุดแข็งที่สำคัญ คนจำนวนมากติดอยู่ในหลุมพรางของการทำในสิ่งที่ครอบครัวของพวกเขาต้องการ และจำใจต้องประกอบอาชีพหมอ หรือทนายความ แทนที่จะเป็นนักเต้นบัลเล่ย์ หรือนักไต่เขาอย่างที่พวกเขาต้องการ ให้แยกหัวห้อในสมุดบันทึกของคุณ เพื่อเขียนความปรารถนา หรือความต้องการของชีวิตของคุณ ถามตัวเองว่า “อะไรคือความปรารถนาในชีวิตของฉัน?” ไม่ว่าคุณกำลังประยุกต์เข้ากับงานแรกในชีวิตของคุณ หรือพึ่งเริ่มตัดสินใจได้ในช่วงวัยเกษียณก็ตาม คุณควรมีเป้าหมาย และความปรารถนาในชีวิตของคุณเสมอ ให้คุณตัดสินใจว่าอะไรที่ผลักดันคุณ และอะไรที่ทำให้คุณมีความสุข เริ่มถามตัวเองถึงสิ่งที่คุณรู้สึกเพลิดเพลินในชีวิตมากที่สุด จดบันทึกคำตอบจากคำถามที่ว่า “กิจกรรมรูปแบบไหนที่ฉันพบว่าน่าพึงพอใจ หรือดึงดูดใจ?” สำหรับคนบางคน การนั่งอยู่หน้ากองไฟกับสุนัขพันธุ์ลาบราดอร์รีทรีฟเวอร์อาจเป็นสิ่งที่ทำให้คนเหล่านั้นมีความสุขเป็นอย่างมาก แต่สำหรับคนอื่น พวกเขาอาจชื่นชอบการปีนเขา หรือขับรถท่องเที่ยวมากกว่า ทำรายการของกิจกรรม หรือสิ่งที่คุณทำที่ทำให้คุณมีความสุข และพึงพอใจ มีความเป็นไปได้มากว่า คุณจะพบว่างานอดิเรกต่างๆ ของคุณ เป็นสิ่งที่มีอิทธิพลสำหรับคุณในเรื่องนี้ ควบคู่ไปกับความปรารถนาของคุณ คุณจำเป็นต้องตัดสินใจว่าอะไรที่จูงใจคุณในชีวิต ในสมุดบันทึกของคุณ ให้เขียนคำตอบจากคำถามที่ว่า "เมื่อไหร่ที่ฉันรู้สึกมีแรงกระตุ้น และพลัง?” พิจารณาเวลาในชีวิตของคุณเมื่อคุณรู้สึกพร้อมที่จะครอบครองโลกอย่างรวดเร็ว หรือมีแรงบันดาลใจที่จะพัฒนาขึ้นไปอีกระดับ สิ่งที่ดลบันดาล หรือจูงใจคุณเป็นสิ่งที่เข้มแข็งที่สุดของคุณ  จดบันทึกว่าผู้คนจำนวนมากรู้สึกปรารถนาในช่วงต้นของชีวิต ซึ่งแสดงให้เห็นว่าการรู้จักตนเองในวัยเยาว์ ซึ่งอาจสูญเสียไปเมื่อครอบครัว เพื่อน และความคาดหวังทางสังคม หรือความกดดันด้านการเงินกดความปรารถนาให้จมลึก คุณสามารถใช้ทุกสิ่งที่คุณได้เรียนรู้เกี่ยวกับตัวเองเพื่อช่วยในการสัมภาษณ์งาน ให้คิดว่าจุดแข็ง และจุดอ่อนของคุณมีความสัมพันธ์กับงานที่คุณกำลังสมัครอย่างไร เพื่อเป็นการเตรียมตัว ให้คิดถึงภาระหน้าที่ที่จำเป็นสำหรับงานที่คุณกำลังสมัคร และพิจารณาตลอดระยะเวลาที่ผ่านมาในชีวิตของคุณว่า คุณเคยเผชิญหน้ากับภาระหน้าที่ดังกล่าวหรือไม่ คุณสมบัติส่วนตัวที่เป็นจุดแข็ง หรือจุดอ่อนของคุณได้แสดงออกมา เมื่อคุณต้องเกี่ยวข้องกับภาระหน้าที่ดังกล่าว?  ยกตัวอย่างเช่น หากคุณกำลังสมัครงานในตำแหน่งโปรแกรมเมอร์คอมพิวเตอร์ ให้พูดถึงจุดแข็งของคุณ ที่เกี่ยวข้องกับคอมพิวเตอร์ หรือการแก้ปัญหา อย่างไรก็ตาม มันอาจไม่จำเป็นต้องลงรายละเอียดถึงจุดแข็งของคุณ ยกเว้นมันเป็นความต้องการของนายจ้างที่อยากจะรับรู้อยู่แล้ว เมื่อคุณถูกถามถึงบุคลิกลักษณะส่วนตัวของคุณในการสัมภาษณ์ ให้คุณซื่อสัตย์เมื่อต้องอธิบายถึงจุดแข็งของคุณ เมื่อผู้สัมภาษณ์ถามคุณถึงจุดแข็ง และจุดอ่อนของคุณ พวกเขาอาจต้องการที่จะรู้เกี่ยวกับทักษะของคุณ และยังต้องการที่จะรู้ด้วยว่าคุณมีความสามารถแค่ไหนในการที่ต้องพูดถึงตัวเอง ทักษะทางสังคม และความสามารถในการโฆษณาตัวเอง ได้กลายเป็นหนึ่งในทักษะที่สำคัญมากในตลาดงาน  โดยผู้สัมภาษณ์จะเริ่มสังเกตผู้ถูกสัมภาษณ์ว่าสามารถอธิบายถึงจุดแข็ง และจุดอ่อนของเขา หรือเธอได้ดีแค่ไหน และดูว่ามีความสบายใจมากแค่ไหนที่จะพูดถึง เพื่อให้คุณไม่รู้สึกอึดอัด คุณอาจฝึกการสัมภาษณ์งานกับผู้อื่น ขอให้เพื่อนสัมภาษณ์คุณ และฝึกฝนการอธิบายถึงตัวคุณกับเพื่อนของคุณ ทำหลายๆ ครั้ง กับคนหลายๆ คน จนกระทั่งคุณรู้สึกสบายใจมากขึ้นในการอธิบายถึงจุดแข็ง และจุดอ่อนของคุณต่อพวกเขา ในตอนแรก มันอาจดูเหมือนเป็นการอ่านบท แต่ในไม่ช้ามันจะค่อยๆ ดูเป็นธรรมชาติเพิ่มมากขึ้น  ก่อนที่จะเข้าสัมภาษณ์งาน ให้คิดถึงตัวอย่างที่เป็นรูปธรรมหลายๆ เรื่องเพื่อพูดถึง ซึ่งทำให้จุดแข็งของคุณดูเด่นชัดขึ้น ผู้สัมภาษณ์ไม่ได้ต้องการเพียงแค่จะรู้ว่าจุดแข็งของคุณคืออะไร  แต่ใคร่ที่จะรู้ถึงสถานการณ์ที่เป็นรูปธรรมที่แสดงให้เห็นถึงจุดแข็งของคุณ ที่ถูกใช้ในการเผชิญหน้ากับปัญหา หรืออุปสรรคที่มีเข้ามา สะท้อนสิ่งต่างๆ เหล่านี้ออกมา คุณอาจเขียนใส่กระดาษให้มากที่สุดเท่าที่คุณนึกได้ เพื่อที่คุณจะสามารถเข้าสัมภาษณ์งานได้อย่างมีความพร้อมมากที่สุดเท่าที่เป็นไปได้   ยกตัวอย่างเช่น แทนที่จะพูดว่า “จุดแข็งคือ ฉันเป็นคนที่รอบคอบในเรื่องรายละเอียด” ให้คุณยกตัวอย่างที่เป็นรูปธรรม เช่น “ในงานก่อนหน้านี้ ฉันรับผิดชอบในการตรวจสอบตัวเลขในงบประมาณรายเดือนของบริษัท ในหลายๆ ครั้ง ฉันสามารถตรวจพบข้อผิดพลาด ที่อาจทำให้บริษัทต้องสูญเสียเงินเป็นจำนวนมาก การใส่ใจในรายละเอียดนี้จะช่วยให้ฉันสามารถทำงานในตำแหน่งนี้ของบริษัทของคุณได้เป็นอย่างดี” ผู้ที่มีโอกาสจะเป็นนายจ้างไม่ได้โง่ และสามารถอ่านความพยายามของคุณออก พวกเขาอาจสัมภาษณ์ผู้สมัครเป็นร้อยๆ คนสำหรับตำแหน่งงานนี้ และสัญชาติญาณแรกของทุกคนคือ ใช้สิ่งที่พวกเขาคิดว่าเป็นจุดอ่อน และหลอกล่อว่าเป็นจุดแข็ง อย่างไรก็ตาม สิ่งที่คุณเห็นว่าเป็น “จุดแข็ง” นายจ้างอาจไม่ได้คิดว่าเป็นเช่นนั้น ซึ่งบ่อยครั้ง นายจ้างมักมองหาลูกจ้างผู้ที่ให้คุณค่ากับความยืดหยุ่น และการทำงานเป็นทีม ซึ่งการโต้ตอบในลักษณะนี้บ่อยครั้งทำให้คุณเหมือนเป็นคนที่ขาดการตระหนักในตนเอง โดยการหลอกล่อโดยทั่วไป ได้แก่:  "ฉันเป็นคนที่สมบูรณ์แบบ และไม่สามารถทนได้หากทำสิ่งนี้ผิด" อุดมคตินิยม ไม่ได้ทำให้นายจ้างเห็นว่ามันเป็นจุดแข็งที่แท้จริง เนื่องจากมันแสดงให้เห็นว่า คุณยึดถือตัวเอง และผู้อื่นด้วยมาตรฐานที่ไม่มีเหตุผล และอาจมีปัญหากับการผัดวันประกันพรุ่ง  "ฉันเป็นคนดึงดัน และไม่ยอมละทิ้งอะไรง่ายๆ" นี่อาจแสดงให้เห็นว่า คุณไม่มีความยืดหยุ่น และรู้จักปรับตัว "ฉันพยายามอย่างมากที่จะรักษาสมดุลระหว่างการทำงาน และการใช้ชีวิตให้ดี เพราะว่าฉันทำงานหนักมาก" นี่อาจแสดงให้เห็นว่า คุณไม่สามารถดูแลตัวเองได้ และอาจทำให้คุณดูเป็นคนน่าเบื่อหน่าย หรือเป็นเพื่อนร่วมงานที่ไม่น่าอภิรมย์นัก เมื่อผู้สัมภาษณ์ถามคำถามคุณเกี่ยวกับจุดอ่อนที่คุณมี ให้คุณซื่อสัตย์ มันไม่มีประโยชน์อะไรในการถามคำถาม หากคำตอบที่คุณให้แก่ผู้สัมภาษณ์ทั้งหมดเป็นการโต้ตอบแบบสำเร็จรูป ที่พูดถึงแต่เพียงว่าคุณสุดยอดมากแค่ไหน ผู้สัมภาษณ์ไม่ได้ต้องการแบบนั้น เขากำลังมองหาคำอธิบายถึงสิ่งที่คุณสามารถทำได้ ตัวตนภายในของคุณ ซึ่งข้อเสียจริงอาจรวมถึง:  ชอบจับผิดมากเกินไป สงสัยอำนาจหน้าที่ ของพนักงานในระดับเดียวกัน เรียกร้องมากเกินไป ผัดวันประกันพรุ่ง พูดมากเกินไป อ่อนไหวมากเกินไป แสดงให้เห็นถึงการขาดความกล้าแสดงออก แสดงให้เห็นถึงการขาดการรู้จักกาลเทศะทางสังคม มีบางส่วนของจุดอ่อนเหล่านี้ที่คุณจำเป็นต้องจัดการ และพูดว่าพวกมันสามารถมีผลกระทบต่อประสิทธิภาพของคุณได้อย่างไร มันสามารถเป็นเรื่องที่ค่อนข้างน่าประทับใจในการที่คุณพูดว่าข้อเสียของคุณมีผลกระทบ หรือสามารถกระทบต่อประสิทธิภาพในการทำงานของคุณได้อย่างไร มันแสดงให้เห็นถึงตัวตนข้างใน และความซื่อสัตย์ อย่างไรก็ตามคุณยังจำเป็นต้องมีไหวพริบปฏิภาณที่ดีในสิ่งที่คุณพูด ยกตัวอย่างเช่น บอกพวกเขาว่า "ในตอนนี้ ฉันเป็นคนผัดวันประกันพรุ่ง ฉันตระหนักดีว่า สิ่งนี้ส่งผลกระทบต่อปริมาณของงานที่ฉันสามารถทำให้เสร็จได้ รวมไปถึงงานที่เพื่อนร่วมงานของฉันสามารถทำให้สำเร็จลุล่วง ในมหาวิทยาลัย ฉันหาทางที่จะจัดการกับข้อเสียนี้ได้ เพราะว่าฉันรู้ระบบดี และหาวิธีในการจัดการ และทำให้งานของฉันสำเร็จลุล่วงได้ ฉันตระหนักดีว่าสิ่งนี้ใช้ไม่ได้ในโลกของการทำงาน เพราะว่ามันไม่ใช่วิธีที่ดีเท่าไหร่ในการทำงาน บรรลุเป้าหมาย และทำให้สิ่งต่างๆ สำเร็จลุล่วง" เป็นอีกครั้งที่การพูดความจริงดีกว่าการยึดถืออุดมคติ การให้การโต้ตอบแบบการยึดถืออุดมคติดูไม่เป็นความจริง และทำให้คุณดูเหมือนว่าคุณกำลังพยายามยกย่องตัวเอง ยกตัวอย่างเช่น บอกผู้สัมภาษณ์ “ฉันกำลังพยายามอย่างจริงจังในการควบคุมนิสัยการผัดวันประกันพรุ่งของฉัน ฉันกำลังตั้งเส้นตายหลอกๆ สำหรับตัวฉัน และพยายามกระตุ้นตัวเองให้ทำให้ได้ทันตามเส้นตายดังกล่าว วิธีนี้ช่วยฉันแก้ไขปัญหานี้ได้เป็นอย่างดี " คุณควรมีน้ำเสียงที่มั่นใจ แต่ไม่ใช่หยิ่งยโส พยายามมีความมั่นใจ ในขณะเดียวกันให้ถ่อมตัวในเรื่องการประสบความสำเร็จ และทักษะของคุณ แน่นอน พยายามซื่อสัตย์ในการเลือกจุดแข็ง ที่อาจเข้ากับตัวบุคคล ธุรกิจ หรือองค์ที่คุณกำลังสมัครงาน จุดแข็งจริงโดยทั่วไปมีอยู่ด้วยกัน 3 ประเภท:  ทักษะเชิงความรู้ เช่น ทักษะด้านคอมพิวเตอร์ ภาษา หรือองค์ความรู้ทางเทคนิค ทักษะที่โยกย้ายได้ เช่น การสื่อสาร และทักษะการบริหารคน หรือการแก้ไขปัญหา คุณสมบัติส่วนตัว เช่น การชอบสังคม ความมั่นใจ หรือการตรงต่อเวลา มันเป็นเรื่องง่ายที่จะพูดว่าคุณมีทักษะเรื่องคนที่น่าอัศจรรย์ใจ แต่การแสดงให้ดูกลับเป็นคนละเรื่องกัน จงแสดงจุดแข็งของคุณคืออะไรในชีวิตจริง โดยการยกตัวอย่าง ไม่ว่าจะเป็นการปฏิสัมพันธ์ส่วนตัวของคุณ หรือจากประวัติการทำงานของคุณ ยกตัวอย่างเช่น:  "ฉันเป็นนักสื่อสารที่ยอดเยี่ยม ฉันใส่ใจในถ้อยคำที่ฉันใช้ และหลีกเลี่ยงการใช้ถ้อยคำที่คลุมเครือเมื่อฉันสื่อสาร ฉันไม่กลัวที่จะติดตามใครบางคนที่อาจจะรุ่นใหญ่กว่าฉัน หากฉันไม่เข้าใจเขา ฉันใช้เวลาในการจินตนาการคนที่แตกต่างกันอาจตีความคำถาม หรือคำพูดแตกต่างกันได้อย่างไร " คุณสามารถสาธิตจุดแข็ง และทักษะของคุณ โดยการแบ่งปันสิ่งดีๆ ที่เกิดขึ้นในอดีต และความสำเร็จจากความพยายามของคุณ หากคุณเคยได้รับรางวัล หรือเป็นที่ยอมรับในเรื่องใดๆ คุณสามารถเอ่ยถึงสิ่งต่างๆ เหล่านั้นได้ด้วยเช่นกัน เพราะว่าคุณปรารถนาที่จะพิจารณาถึงจุดแข็งที่คุณมีอยู่แล้วอย่างถี่ถ้วน และส่วนไหนที่คุณสามารถปรับปรุงให้ดียิ่งขึ้น แม้ว่าคุณจะเป็นคนที่เข้มแข็งอยู่แล้วก็ตาม มันต้องอาศัยความอดทนในการทำสิ่งนี้ จงแสดงความยินดีกับตัวเอง และจำไว้ว่าคุณเป็นคนที่น่าอัศจรรย์ใจ ในการแยกแยะจุดแข็ง และจุดอ่อนของคุณ ให้คิดถึงกิจกรรมที่คุณอาจมีส่วนร่วม หรือหาความสุขได้จากกิจกรรมเหล่านั้นได้มากที่สุด ให้คุณเขียนกิจกรรมที่ทำในหนึ่งสัปดาห์ หรือตลอดระยะเวลาที่กำหนด และให้คะแนนกิจกรรมเหล่านั้นตั้งแต่ 1 ถึง 5 ตามลำดับของความเพลิดเพลินในกิจกรรมที่คุณทำ หรือมีส่วนร่วม การศึกษาได้พบว่าการเขียนบันทึกเป็นวิธีที่ยอดเยี่ยมที่สุดสำหรับการเป็นคนที่รู้จักตนเอง และมีความพินิจพิเคราะห์มากขึ้นต่อจุดแข็ง และความปรารถนาของบุคคล  มันอาจเป็นการเขียนรายการแบบง่ายๆ สำหรับช่วงเวลาที่น่าจดจำมากที่สุดของวันที่กำหนด โดยเขียนรายละเอียดที่บอกเล่าเกี่ยวกับความนึกคิด และความปรารถนาจากก้นบึ้งของหัวใจ ยิ่งคุณรู้จักตนเองได้มากขึ้นเท่าไหร่ มันจะทำให้คุณแยกแยะจุดแข็งส่วนตัวของคุณได้ง่ายมากขึ้นเท่านั้น บางครั้งมันสามารถเป็นเรื่องยากในการแยกแยะจุดแข็ง และจุดอ่อนของคุณ เพราะว่าพวกเราไม่ได้ใช้เวลาในการทำความเข้าใจในค่านิยมของพวกเรา ซึ่งนี่คือ ความเชื่อที่เป็นตัวกำหนดวิธีคิดเกี่ยวกับตัวเอง ผู้อื่น  และสิ่งต่างๆ รอบๆ ตัวคุณ พวกมันเป็นพื้นฐานของวิถีทางของการเข้าถึงชีวิตของคุณ การใช้เวลาในการแยกแยะคุณค่าของคุณจะช่วยให้คุณตัดสินใจได้ว่า แง่มุมไหนของชีวิตคุณที่เป็นจุดแข็ง หรือจุดอ่อนสำหรับคุณ โดยไม่สนใจว่าคนอื่นอาจรู้สึกเกี่ยวกับพวกมันแบบไหน  คิดถึงบุคคลสอง หรือสามคนที่คุณให้ความเคารพนับถือ อะไรที่คุณชื่นชอบในตัวพวกเขา? คุณสมบัติใดของพวกเขาที่คุณให้คุณค่า? คุณเห็นคุณสมบัติเหล่านี้ในชีวิตของคุณเองอย่างไหร่? จินตนาการว่าหากคุณสามารถเปลี่ยนแปลงหนึ่งสิ่งในชุมชนของคุณ สิ่งนั้นจะคืออะไร? ทำไม? คุณคิดว่าอะไรที่แสดงให้เห็นว่าเป็นสิ่งที่สำคัญที่สุดสำหรับคุณ? จดจำช่วงเวลาในชีวิตของคุณที่คุณรู้สึกพึงพอใจมากๆ หรือถูกเติมเต็มคืออะไร? เกิดอะไรขึ้น? ใครอยู่กับคุณในช่วงเวลานั้น? และทำไมคุณจึงรู้สึกแบบนั้น? จินตนาการว่าบ้านของคุณถูกไฟไหม้ (แต่สัตว์เลี้ยง และคนทั้งหมดปลอดภัย) และคุณสามารถเก็บรักษาของได้เพียงแค่ 3 สิ่ง อะไรที่คุณเลือกจะรักษา และทำไม? ทันทีที่คุณได้ไตร่ตรองในคุณค่าของคุณ ให้คุณพิจารณาการตอบสนองต่อสิ่งที่อาจเกิดขึ้นได้อีกครั้ง ยกตัวอย่างเช่น บางทีคุณอาจชื่นชมบิล เกต และริชาร์ด แบรนสัน สำหรับความกล้าได้กล้าเสีย และความคิดสร้างสรรค์ของพวกเขา นี่แสดงให้เห็นว่า คุณอาจให้คุณค่ากับความทะเยอทะยาน การแข่งขัน และความเฉลียวฉลาด บางทีคุณจะเปลี่ยนแปลงความยากจนในชุมชนของคุณ เพื่อให้ทุกคนมีบ้าน และอาหาร นี่แสดงให้เห็นว่าคุณอาจให้คุณค่ากับ ชุมชน การช่วยเหลือสังคม หรือการทำให้เกิดความแตกต่าง ทั้งนี้คุณสามารถมีค่านิยมได้หลากหลาย คุณสามารถหารายการของคำที่มีคุณค่าออนไลน์ หากคุณต้องการความช่วยเหลือในการนิยามค่านิยมของตัวคุณเองออกมาเป็นคำพูด บางครั้ง พวกเราอาจรู้สึกราวกับว่า พวกเรามีจุดอ่อนในบางด้านเป็นการเฉพาะ เมื่อชีวิตของพวกเราไม่ตรงกับค่านิยมของพวกเราไม่ว่าด้วยเหตุผลอะไรก็ตาม การใช้ชีวิตให้ตรงกับคุณค่าของคุณ เรียกว่าการมีชีวิตอยู่แบบ “ประสานผลประโยชน์” และมันสามารถนำไปสู่ความพึงพอใจ และความสำเร็จที่ยอดเยี่ยม   ยกตัวอย่างเช่น บางทีคุณให้คุณค่ากับ ความทะเยอทะยาน และการแข่งขัน แต่คุณรู้สึกติดอยู่กับงานที่ไม่มีความก้าวหน้า ซึ่งคุณไม่เคยได้รับความท้าทาย หรือโอกาสในการพิสูจน์ตัวเอง คุณอาจรู้สึกว่า คุณมีจุดอ่อนในเรื่องนี้ เพราะว่าชีวิตของคุณในปัจจุบันไม่ได้เป็นไปตามความต้องการที่สำคัญมากที่สุดสำหรับคุณ หรือบางทีคุณเป็นคุณแม่มือใหม่ คนที่ต้องการจะกลับไปสอนหนังสือเป็นอย่างมาก เพราะว่าคุณให้คุณค่าแก่สถานะทางสติปัญญา คุณอาจรู้สึกว่า “การเป็นแม่ที่ดี” เป็นจุดอ่อน เพราะว่าคุณค่าของคุณ (การบรรลุสถานะทางสติปัญญา) แสดงให้เห็นว่าขัดแย้งกับคุณค่าอื่น (ครอบครัวต้องมาก่อน) ในเรื่องนี้ คุณสามารถพิจารณาวิธีสร้างสมดุลให้กับคุณค่าของคุณ เพื่อที่คุณจะได้ให้ความสำคัญกับคุณค่าทั้งคู่ การต้องการกลับไปทำงานไม่ได้หมายความว่า คุณไม่ได้ต้องการที่จะมีความสุขกับลูกน้อยของคุณด้วยเช่นกัน คิดเกี่ยวกับสิ่งที่ก่อให้เกิดจุดแข็ง หรือจุดอ่อนที่มีความสัมพันธ์กับธรรมเนียมปฏิบัติ หรือวัฒนธรรมทางสังคมภายในบริบทท้องถิ่นของคุณ ธรรมเนียมปฏิบัติทางสังคมเป็นข้อกำหนดในการควบคุมการปฏิสัมพันธ์ระหว่างบุคคล ซึ่งถูกกำหนดขึ้นเป็นหน้าที่ภายในพื้นที่ หรือวัฒนธรรมทางธรณีวิทยาที่ใดที่หนึ่ง โดยหวังว่าจะช่วยรักษาขอบเขตทางสังคมให้เข้มแข็ง การรู้ว่าความแตกต่างเหล่านี้มีผลกับสถานที่ที่คุณอาศัยอยู่อย่างไร สามารถช่วยคุณตัดสินใจได้ว่าสิ่งที่เห็นเป็นจุดแข็ง หรือจุดอ่อนในสถานที่ทางธรณีวิทยานั้นๆ ได้  ยกตัวอย่างเช่น หากคุณอาศัยอยู่ในเขตชนบท ที่ทุกคนทำงานโดยใช้มือของพวกเขาเอง สมาชิกของชุมชนนี้จะให้คุณค่ากับแรงงานทางร่างกาย และการทำงานด้วยชั่วโมงการทำงานที่ยาวนานในระหว่างวัน แต่หากคุณอาศัยอยู่ในเมืองที่มีขนาดใหญ่ คุณลักษณะดังกล่าวอาจไม่มีความสำคัญ ยกเว้นว่าคุณทำงานที่ต้องใช้แรงกาย และมือในการทำงาน พิจารณาว่าสิ่งแวดล้อมที่คุณอาศัยอยู่ทำให้เกิดจุดแข็ง และคุณลักษณะส่วนตัวของคุณหรือไม่ หากไม่ใช่ ให้คุณคิดว่าคุณจะสามารถเปลี่ยนแปลงสถานะ หรือย้ายไปสู่สิ่งแวดล้อมที่จุดแข็งของคุณอาจมีคุณค่าสูงขึ้นมากกว่านี้ได้อย่างไร พิจารณาวิธีในการตอบสนองของคุณต่อสถานการณ์ใดๆ ที่ต้องการการกระทำ ความคิด และความเข้าใจอย่างลึกซึ้ง ก่อนที่จะทำสิ่งใดที่เป็นรูปธรรมมากขึ้น ให้ลองตรวจสอบการตอบสนองที่เกิดขึ้นเองของคุณต่อประสบการณ์ที่ผ่านเข้ามาในชีวิตคุณแล้วเสียก่อน ซื้อ หรือหาสมุดบันทึกเพื่อจดความคิดของคุณ เหตุผลสำหรับการทำสิ่งนี้ คือการตอบสนองที่เกิดขึ้นเองบอกคุณได้มากมายเกี่ยวกับวิธีการตอบสนองของคุณในสถานการณ์ธรรมดา และร้ายแรง คุณสามารถจดบันทึกสิ่งเหล่านั้นเพื่อช่วยคุณในการตีความการกระทำ และความสามารถของคุณ บางทีอาจเป็นการประสบอุบัติเหตุรถชน หรือมีเด็กวิ่งมาหน้ารถคุณ ในขณะที่คุณต้องเหยียบเบรกอย่างแรง คุณจะตอบสนองต่อสถานการณ์ที่เกิดขึ้นอย่างกะทันหันนี้อย่างไร? คุณจะสงบสติอารมณ์ และหลีกหนี หรือคุณจะเผชิญหน้ากับความท้าทายตรงหน้า โดยการหาเครื่องมือ และทรัพยากรเพื่อจัดการกับสถานการณ์ที่เกิดขึ้นใช่หรือไม่?  หากคุณควบคุมสถานการณ์ได้ และแสดงความเป็นผู้นำ คุณอาจรู้สึกว่า ความกล้าหาญ และความสามารถในการรับมือสถานการณ์เหล่านี้เป็นจุดแข็ง หากคุณตอบสนองโดยการร้องไห้อย่างควบคุมตัวเองไม่ได้ รู้สึกไร้ที่พึ่งพา หรือใส่อารมณ์กับผู้อื่น แสดงว่าการควบคุมตัวเองในระหว่างสถานการณ์ที่มีความท้าทายอาจเป็นจุดอ่อน   พึงพิจารณาสิ่งต่างๆ จากหลายๆ มุมมอง ยกตัวอย่างเช่น การรู้สึกไร้ที่พึ่งพา หลังจากประสบอุบัติเหตุรถชน เป็นการตอบสนองโดยธรรมชาติที่สมบูรณ์แบบต่อความเครียดจากประสบการณ์ที่ได้รับ แต่หากคุณขอความช่วยเหลือจากใครบางคน นี้แสดงให้เห็นว่าการขอความช่วยเหลือจากผู้อื่น (ความร่วมมือ) สามารถเป็นจุดแข็ง คุณไม่จำเป็นต้องทำทุกสิ่งทุกอย่างด้วยตัวเองเพื่อให้ตัวเองเข้มแข็งเสมอไป ให้คิดถึงช่วงเวลาที่คุณเผชิญหน้ากับการตัดสินใจที่ยาก แต่ไม่ได้ถึงกับเป็นเรื่องคอขาดบาดตาย ยกตัวอย่างเช่น คุณตอบสนองอย่างไรเมื่อคุณเข้าไปในห้องที่เต็มไปด้วยผู้คน? คุณต้องการที่จะพูดคุยกับทุกคนที่คุณพบที่นั่น หรือคุณต้องการหามุมเงียบๆ เพื่อหลีกหนีจากเสียงรบกวน และไม่ต้องการที่จะปฏิสัมพันธ์กับใครในห้องนั้นแม้แต่คนเดียวใช่หรือไม่?  คนที่เข้าถึงผู้อื่นได้ง่าย มีจุดแข็งในเรื่องการเข้าสังคม และเป็นคนที่มีบุคลิกลักษณะที่เปิดเผย ในขณะที่คนที่เงียบขรึม มีจุดแข็งในเรื่องความเป็นเอกเทศ และการฟัง จุดแข็งทั้งสองอย่างนี้สามารถถูกใช้กับประโยชน์โดยธรรมชาติของบุคคล คิดถึงเวลาเมื่อคุณตกอยู่ในสถานการณ์ที่ยากลำบาก และจำเป็นต้องตอบโต้โดยทันที คุณเรียนรู้ และปรับตัวเข้ากับสถานการณ์ใหม่ได้เร็วแค่ไหน? คุณเป็นนักคิดที่รวดเร็ว และหาวิธีตอบโต้ได้อย่างสวยงาม เมื่อเพื่อนร่วมงานแสดงความคิดเห็นที่เป็นการเหยียดหยามใช่หรือไม่? หรือคุณมีแนวโน้มจะซึมซับ คิด แล้วจึงโต้ตอบในสถานการณ์เหล่านั้นใช่หรือไม่?  จำไว้ว่าจุดแข็งใดๆ ที่คุณได้พัฒนาขึ้น ในบางครั้งอาจต้องแลกกับบางอย่าง หากคุณใช้ชีวิตส่วนใหญ่ของคุณไปกับการอ่าน และการเขียน ยกตัวอย่างเช่น คุณอาจไม่ถนัดในการพูดจาไร้สาระเหมือนคนอื่นๆ แต่คุณอาจจะมีทักษะในการถอดโครงเรื่องของหนังสือ และเล่าเรื่องให้ผู้อื่นฟังได้อย่างลึกซึ้ง นอกจากนี้คุณอาจเติบโตมากับน้องสาว หรือน้องชาย ซึ่งหมายความว่าคุณอาจมีความเห็นอกเห็นใจ อดทน และเก่งในการแก้ไขสถานการณ์ มันเป็นเรื่องสำคัญที่จะจำไว้ว่าโลกต้องการคนที่แตกต่าง มีจุดแข็ง และความสนใจที่แตกต่างกัน เพื่อให้มีความหลากหลายเหมือนที่เป็นอยู่ คุณไม่จำเป็นต้องเก่งในทุกเรื่อง แค่ในบางเรื่องที่คุณพิจารณาว่าเป็นสิ่งสำคัญสำหรับตัวคุณก็เพียงพอแล้ว คนที่โต้ตอบได้อย่างชาญฉลาด หรือแก้ไขปัญหาได้อย่างรวดเร็ว อาจมีไหวพริบปฏิภาณเป็นจุดแข็ง และบางทีอาจมีจุดอ่อนในเรื่องการใส่ใจในรายละเอียด ในขณะที่คนที่ใช้เวลาในการคิดสามารถถูกอธิบายได้ว่า มีจุดแข็งในเรื่องการวางแผน และบางทีอาจมีจุดอ่อนในเรื่องข้อจำกัดด้านความรวดเร็วว่องไว เพื่อช่วยคุณในการพิจารณาว่าจุดแข็ง และจุดอ่อนของคุณคืออะไร คุณสามารถทำแบบฝึกหัดการสะท้อนตัวเอง (Reflective Best Self, RBS) ซึ่งช่วยให้คุณไตรตรองได้ว่าคนอื่นคิดกับคุณอย่างไร เพื่อทำให้คุณสามารถค้นหาจุดแข็งของคุณได้ เริ่มต้นด้วยการคิดถึงผู้คนในแง่มุมต่างๆ ของชีวิตคุณ รวมไปถึงเพื่อนร่วมงาน ทั้งเก่า และใหม่ และครู อาจารย์ เพื่อน และครอบครัว การมีคนไว้ถามคำถามในแง่มุมที่แตกต่างกันจะช่วยให้คุณสามารถประเมินบุคลิกลักษณะของคุณได้หลากหลายระดับ และสถานการณ์ ทันทีที่คุณมีตัวเลือก ให้ส่งอีเมล์ถึงพวกเขาเพื่อถามถึงจุดแข็งของคุณ ขอให้พวกเขายกตัวอย่างที่พวกเขาเห็นว่าคุณได้ใช้จุดแข็งของคุณ แน่ใจว่าคุณได้บอกพวกเขาว่า จุดแข็งเหล่านี้ว่าสามารถเป็นด้านทักษะ หรือบุคลิกลักษณะ โดยการตอบสนองทั้งสองรูปแบบเป็นสิ่งสำคัญ  อีเมล์เป็นวิธีที่ดีที่สุดในการทำ เนื่องจากมันช่วยลดความกดดันได้ดี และเป็นการให้เวลาคนเหล่านั้นในการคิดผลตอบรับ และเปิดโอกาสให้พวกเขาให้คำตอบคุณอย่างตรงไปตรงมา นอกจากนี้วิธีนี้ยังช่วยให้คุณเก็บผลตอบรับเหล่านั้นเป็นลายลักษณ์อักษรสำหรับการวิเคราะห์ของคุณในภายหลัง ทันทีที่คุณได้รับผลตอบรับทั้งหมด คุณจำเป็นต้องหาความคล้ายคลึงกันของผลตอบรับดังกล่าว ให้อ่านผลตอบรับแต่ละเรื่อง และคิดว่ามันหมายความว่าอะไร พยายามดึงคุณสมบัติที่แต่ละคนชี้แนะ และอ่านผลตอบรับอื่นๆ เพื่อดูว่ามีคุณสมบัติอื่นๆ อีกบ้างไหม หลังจากคุณตีความพวกมันทั้งหมดแล้ว ให้เปรียบเทียบกับผลตอบรับอื่นๆ และหาคุณสมบัติที่คล้ายคลึงกัน ที่หลายๆ คนพูดถึง  มันอาจช่วยได้โดยการสร้างตารางที่ประกอบไปด้วย คอลัมน์ที่ระบุชื่อของคุณสมบัติ คอลัมน์ที่ระบุผลตอบรับแต่ละเรื่อง และคอลัมน์สำหรับการตีความของคุณ  ยกตัวอย่างเช่น มีหลายคนในชีวิตคุณบอกคุณว่า คุณรับมือกับสิ่งต่างๆ ภายใต้ความกดดันได้ดี คุณเก่งในการเผชิญหน้ากับภาวะวิกฤต และสามารถช่วยบริหารคนในสถานการณ์ที่ตึงเครียด นี่หมายความว่า คุณสามารถอยู่ในความสงบภายใต้ความกดดัน และคุณค่อนข้างเป็นคนที่มีความเข้มแข็ง และเป็นผู้นำโดยธรรมชาติ นอกจากนี้ คุณสามารถตีความได้อีกว่า คุณเป็นคนที่เห็นอกเห็นใจผู้อื่น และเป็นคนของประชาชน ทันทีที่คุณมีผลตอบรับทั้งหมด เขียนการวิเคราะห์รูปเหมือนตัวเองของจุดแข็งของคุณ แน่ใจว่าได้รวมแง่มุมที่แตกต่างกัน ที่ผู้คนได้ชี้แนะในคำอธิบายของพวกเขาที่มีต่อคุณ และคุณลักษณะใดๆ ที่คุณได้ยกขึ้นมาในการวิเคราะห์ด้วยตัวคุณเอง  นี่ไม่ได้หมายถึงการทำให้เป็นโพรไฟล์ทางด้านจิตวิทยาที่สมบูรณ์แบบ แต่เป็นแค่รูปเหมือนที่เป็นตัวตนเชิงลึกของคุณ มันช่วยเตือนคุณ ถึงเอกลักษณ์เฉพาะตัวที่คุณใช้เมื่อคุณได้พยายามจนถึงที่สุด และสามารถช่วยชี้นำให้คุณมีความพยายามที่จะใช้มันให้มากขึ้นในอนาคต
คิดทบทวนจุดอ่อนของคุณ. แยกแยะขอบเขตที่คุณสามารถเติบโต. ใส่ใจในจุดแข็งของคุณ. เขียนจุดแข็ง และจุดอ่อนของคุณ. เปรียบเทียบรายการแต่ละรายการ. พิจารณาความแปลกประหลาดใจ หรือการไม่เข้ากัน. ถามความคิดเห็นจากเพื่อน หรือครอบครัว. หาผู้ช่วยมืออาชีพ. สะท้อนความคิดเกี่ยวกับสิ่งที่คุณค้นพบ. ปฏิเสธอุดมคตินิยม. อย่าปฏิเสธช่วงเวลาที่สำคัญในชีวิตของคุณ. ถามตัวเองเกี่ยวกับความปรารถนาของคุณ. ตัดสินใจว่าอะไรที่ทำให้คุณเพลิดเพลิน. พิจารณาว่าอะไรที่จูงใจคุณ. พิจารณาความเกี่ยวเนื่องของจุดแข็ง และจุดอ่อนของคุณ. แสดงความซื่อสัตย์ และความมั่นใจ. ฝึกฝนทักษะการสัมภาษณ์งาน. อย่าพยายามหลอกล่อ. ซื่อสัตย์เกี่ยวกับจุดอ่อน. รับรู้ถึงส่วนแย่ของข้อเสียของคุณ. แสดงให้ผู้สัมภาษณ์เห็นว่าคุณพยายามอย่างหนักเพื่อเอาชนะข้อเสียของคุณอย่างไร. พูดถึงจุดแข็งของคุณอย่างมั่นใจ. ยกตัวอย่างเมื่อพูดถึงจุดแข็ง. เห็นคุณค่าในความพยายามของคุณ. เขียนสิ่งที่คุณทำ. สะท้อนคุณค่าของคุณ. พิจารณาการตอบสนองของคุณสำหรับสาระสำคัญ และรูปแบบ. ตัดสินใจว่าชีวิตของคุณตรงกับค่านิยมของคุณหรือไม่. พิจารณาความหมายเชิงสถานการณ์. เขียนถึงการกระทำของคุณ. คิดถึงสถานการณ์ที่ท้าทาย ซึ่งมีบางอย่างเกิดขึ้น. หาสถานการณ์ที่มีความท้าทายน้อยกว่า. พิจารณาเวลาที่คุณเผชิญหน้ากับสถานการณ์ส่วนบุคคลที่ยากลำบาก. หาคนไว้ถามคำถาม. ถามถึงผลตอบรับ. หาสิ่งที่เหมือนกัน. สร้างรูปเหมือนตัวเอง.
https://www.wikihow.com/Identify-Your-Strengths-and-Weaknesses https://www.wikihow.com/Identify-Your-Strengths-and-Weaknesses https://www.wikihow.com/Identify-Your-Strengths-and-Weaknesses https://www.wikihow.com/Identify-Your-Strengths-and-Weaknesses https://www.wikihow.com/Identify-Your-Strengths-and-Weaknesses https://www.wikihow.com/Identify-Your-Strengths-and-Weaknesses
Assessing Your Strengths and Weaknesses Listing Your Desires Using the Skills in Interviews Understanding Your Abilities Listing Your Actions Performing a Reflective Best Self Exercise